MGMT

Οι MGMT, γνωστοί και ως The Management, είναι αμερικανικό μουσικό συγκρότημα με βάση το Μπρούκλιν της Νέας Υόρκης. Μέλη του είναι ο Ben Goldwasser και ο Andrew VanWyngarden. Από το 2006 έχουν υπογράψει συμβόλαιο με την Columbia Records/Red Ink/Sony. Στις 14 Νοεμβρίου 2007 το περιοδικό Rolling Stone τους συμπεριέλαβε στη "λίστα των 10 καλλιτεχνών που θα προσέξετε το 2008". Πρόσφατα, έλαβε την 9η θέση στην ψηφοφορία του BBC Sound of 2008.Το πρώτο τους άλμπουμ Oracular Spectacular έφτασε μέχρι τη 12η θέση του UK album chart και την 1η θέση στο Billboard Top Heatseekers chart.

 Ο Goldwasser και ο VanWyngarden σχημάτισαν το συγκρότημα την πρώτη τους χρονιά στο Πανεπιστήμιο Wesleyan, το Δεκέμβριο του 2001. "Δεν προσπαθούσαμε να φτιάξουμε ένα συγκρότημα", σημειώνει ο Goldwasser. "Απλά προσπαθούσαμε να περάσουμε καλά παίζοντας τη μουσική που μας άρεσε". Πριν καταλήξουν στο σημερινό τους ήχο, πειραματίστηκαν με τη noise rock και την electronica. Αποφοίτησαν τo 2005, και για να υποστηρίξουν το EP Time to Pretend περιόδευσαν ανοίγοντας τις συναυλίες του συγκροτήματος Of Montreal. Το φθινόπωρο του 2006 υπέγραψαν συμβόλαιο με τη Columbia Records. Το 2007 ηχογράφησαν με τον παραγωγό των Flaming Lips την πρώτη τους κυκλοφορία σε μεγάλη εταιρία, το Oracular Spectacular. Το φθινόπωρο του ίδιου έτους, περιόδευσαν με τους Of Montreal ως πενταμελές συγκρότημα συμπεριλαμβανομένων των Matthew Asti (μπάσο), James Richardson (τύμπανα), και Hank Sullivant (κιθάρα). Από το Μάρτιο του 2008, τους συνοδεύουν οι Will Berman (τύμπανα), James Richardson (κιθάρα), και Matthew Asti (μπάσο). Οι MGMT παρουσίασαν το τραγούδι "Time to Pretend" στην εκπομπή The Late Show with David Letterman στις 8 Ιανουαρίου 2008. Αμέσως έφτασε τη θέση #21 στο Mediabase US Alternative chart. Το συγκεκριμένο τραγούδι συμπεριλήφθηκε και στο soundrack της ταινίας 21. Επίσης, ακούστηκε στις σειρές Skins και Gossip Girl. Κατά τη διάρκεια του 2008 έλαβαν μέρος σε πολλά μουσικά φεστιβάλ. Επίσης περιόδευσαν μαζί με τους Coldplay και τον Beck. Το 2009 βρήκε το συγκρότημα να ανοίγει δύο συναυλίες του Πωλ ΜακΚάρτνεϋ στις 5 και 6 Αυγούστου, στη Βοστόνη.Ο ίδιος ο ΜακΚάρτνεϋ δήλωσε οπαδός τους και αν και υπήρχαν φήμες για μελλοντική συνεργασία, οι ίδιοι δήλωσαν άγνοια. Μέτα από δύο χρόνια ανεξάντλητων εμφανίσεων οι MGMT παρουσίασαν το διάδοχο του Oracular Spectacular,το Congratulations.Το άλμπουμ βγήκε στις 13 Απριλίου του 2010 με παραγωγό τον Pete Kember(πρώην μέλος των Spacemen 3).Το συγκρότημα περιελάμβανε τους Matthew Asti, James Richardson και Will Berman και μαζί βέβαια με τους ιδρυτές Ben Goldwasser και Andrew VanWyngarden αποτελούν τη σταθερή σύνθεσή του. Οι MGMT δήλωσαν για το καινούριο άλμπουμ ότι δεν θα εκδώσουν κανένα σινγκλ,μιας και προτιμάνε το κοινό να ακούσει ολόκληρη τη δουλειά τους και όχι σε κομμάτια.Παρόλο τις δηλώσεις το συγκρότημα,με τη πίεση της δισκογραφικής,εξέδωσε τέσσερα σινγκλ μεταξύ αυτών και το κομμάτι "Flash Delirium" το οποίο λίγους μήνες μετά το διέθεσαν δωρεάν μέσα από τη προσωπική τους ιστοσελίδα(mgmt.com). Η περιοδεία για το Congratulations ξεκίνησε στις 12 Απριλίου 2010 και μεταξύ των πολυάριθμων σταθμών της, περιελάμβανε και τηλεοπτικές εμφανίσεις στο πολύ δημοφιλές σόου Saturday Night Live και λίγο αργότερα στο Late Show With David Letterman.Το καλοκαίρι του 2010 εμφανίστηκαν επίσης και σε μεγάλα φεστιβάλ όπως το Glastonbury και το Coachella Festival. Οι κριτικές για το νέο άλμπουμ ήταν ανάμεικτες. Η στροφή που κάνει το Congratulations σε σχέση με το προκάτοχό του είναι εμφανής και ακόμα και αν διαθέτει κάποια στοιχεία του Oracular Spectacular οι νέοι πειραματισμοί της μπάντας δεν περνάνε απαρατήρητοι.Ο Andrew VanWyngarden δήλωσε στο SPIN.com:"Το Congratulations θα σοκάρει το κοινό.Αφήσαμε την όποια ειρωνεία είχαμε στο πρώτο άλμπουμ και κάνουμε κάτι που δείχνει ποιοι πραγματικά είμαστε". Για το 2011, το συγκρότημα συμμετείχε στην επιλογή τραγουδιών για τη δημιουργία ενός άλμπουμ της σειράς Late Night Tales.Οι MGMT για τη σειρά αυτή,που κυκλοφόρησε στις 3 Οκτωβρίου 2011,διασκεύασαν το κομμάτι "All We Ever Wanted Was Everything" των Bauhaus.Την ίδια χρονιά επίσης παρουσίασαν την εκδοχή τους στο κομμάτι ""Lucifer Sam" των Pink Floyd,στην εκπομπή Late Night with Jimmy Fallon ("Pink Floyd Week"). Την άνοιξη του 2012 οι MGMT αποκάλυψαν σχέδια για το καινούριο τους άλμπουμ, το οποίο θα είναι και ομότιτλο.Πιο συγκεκριμένα σύμφωνα με τον Rob Stringer, επικεφαλής της Columbia Records στις Ηνωμένες Πολιτείες,το συγκρότημα βρίσκεται στο στούντιο ηχογραφώντας, με σχέδια κυκλοφορίας μέσα στο 2013. Κατά τη διάρκεια της περιοδείας τους στην Αμερική, οι MGMT παρουσίασαν στις 30 Μαρτίου στην Κολομβία ένα νέο κομμάτι του επερχόμενου άλμπουμ τους με τίτλο "Alien Days". Little Dark Age (2018)MGMT (2013) Congratulations (2010) Oracular Spectacular (2007) Climbing To New Lows (2005) (ως The Management) Congratulations Remixes (2011) We Hear of Love, of Youth, and of Disillusionment (Daytrotter Sessions) (2011) Qu'est-ce que c'est la vie, chaton? (Live At the Bataclan) (2010) Time to Pretend EP (2005) We (don't) Care EP (2004) (ως The Management) Επίσημη ιστοσελίδα βιογραφικό σημείωμα στο billboard.com (Αγγλικά)